રાનીએ પોતાની સરખામણી આમિર સાથે કરી
કોણ જાણે કેમ પરંતુ બે વર્ષના લાંબા ઈન્ટરવલ પછી જ્યારે રાની મુખર્જી રૃપેરી પરદે ફરી ચમકી રહી છે અને મીડિયાવાળા તેને કમબેક તરીકે ગણાવી રહ્યા છે તે વાત રાની મુખર્જીને જરાય પસંદ પડતી નથી. જેના કારણે આજકાલ રાની મુખર્જી પોતાની સરખામણી કોઈ અન્ય સાથે નહીં પરંતુ સુપર સ્ટાર આમિર ખાન સાથે કરી રહી છે ! ભૂલમાં પણ જો કોઈ તેની ફિલ્મ ''ઐય્યા''ને તેની કમબેક મુવી કહી દે તો પણ રાની ગુસ્સે ભરાઈ જાય છે. રાની મુખર્જી બે વર્ષ પહેલા ''નો વન કિલ્ડ જેસિકા''માં રૃપેરી પરદે દેખાઈ હતી.
આ અંગે તાજેતરમાં જ જ્યારે રાની મુખર્જી સાથે વાતચીત કરી ત્યારે તેણે કહ્યું કે, ''જ્યારે આમિર વર્ષમાં એક જ ફિલ્મ કરે છે, તો તેને કેમ નથી કહેવામાં આવતું કે 'તલાશ' તેની કમબેક ફિલ્મ છે ? છેવટે તો એ પણ ઘણા લાંબા સમય પછી 'તલાશ'માં દેખાશે. દોઢ વર્ષ દરમ્યાન મારી બે ફિલ્મો રીલીઝ થઈ રહી છે. વાસ્તવમાં જ્યારે કોઈ એક્ટર થોડાક સમય પછી આવે છે તો એવું માની લેવામાં આવે છે કે તે પોતાના આગળના પ્રોજેક્ટ માટે તૈયારી કરી રહ્યો હતો, જ્યારે હીરોઈનના કેસમાં આવું સ્ટાન્ડર્ડ એપ્લાઈ નથી થતું !'' જો કે થોડોક ઉંડો વિચાર કરીયે તો રાની મુખર્જીની આ વાત પણ બિલ્કુલ સાચી જ છે. દરેક વ્યક્તિ પોતાના નાના-મોટા પ્રોજેક્ટ કરવાથી તમારી એ ઈમેજ રહેતી પણ નથી. રાની કહે છે કે પોતે તે તમામ કામો નથી કરી શકતી કે જે તેને ઓફર કરવામાં આવી છે.